CELEX: 62010TB0271(02)
Language: lt
Date: 2018-09-17 00:00:00
Title: Byla T-271/10: 2018 m. rugsėjo 17 d. Bendrojo Teismo nutartis byloje H / Taryba (Procesas — Sprendimo nepriėmimas dėl bylinėjimosi išlaidų)

14.1.2019   
            
            
               LT
            
            
               Europos Sąjungos oficialusis leidinys
            
            
               C 16/45
            
         
      2018 m. rugsėjo 17 d. Bendrojo Teismo nutartis byloje H / Taryba
      
      (Byla T-271/10) (1)
      
      ((Procesas - Sprendimo nepriėmimas dėl bylinėjimosi išlaidų))
      (2019/C 16/55)
      Proceso kalba: anglų
      
         Šalys
      
      
         Ieškovė: H, atstovaujama advokato M. Velardo
      
         Atsakovė: Europos Sąjungos Taryba, atstovaujama A. Vitro ir F. Naert
      
         Dalykas
      
      Prašymas išspręsti bylinėjimosi išlaidų klausimą, dėl kurio nepriimtas sprendimas 2018 m. balandžio 11 d. Sprendime H / Taryba (T-271/10 RENV, EU:T:2018:180).
      
         Rezoliucinė dalis
      
      
                  1.
               
               
                  2018 m. balandžio 11 d. Sprendimo H / Taryba (T-271/10 RENV, EU:T:2018:180) 174 punktą išdėstyti taip:
                  „Pagal Bendrojo Teismo procedūros reglamento 134 straipsnio 1 dalį pralaimėjusiai šaliai nurodoma padengti išlaidas, jeigu laimėjusi šalis to reikalavo. Vis dėlto pagal Bendrojo Teismo procedūros reglamento 133 straipsnį, siejamą su to paties reglamento 219 straipsniu, visų bylinėjimosi išlaidų, susijusių apeliaciniu skundu ir su Bendrojo Teismo nagrinėtomis bylomis, klausimas sprendžiamas sprendime, kuriuo užbaigiamas procesas. Be to, pagal minėto Procedūros reglamento 134 straipsnio 3 dalį, jeigu kiekvienos šalies dalis reikalavimų patenkinama, o dalis atmetama, kiekviena šalis padengia savo bylinėjimosi išlaidas. Tačiau Bendrasis Teismas gali nuspręsti, kad, be savo bylinėjimosi išlaidų, šalis padengia dalį kitos šalies bylinėjimosi išlaidų, jeigu tai pateisinama atsižvelgiant į nagrinėjamos bylos aplinkybes. Šioje byloje reikia nuspręsti, pirma, kad Taryba padengia savo pačios ir ieškovės bylinėjimosi išlaidas, patirtas iki sprendimo dėl apeliacinio skundo paskelbimo, tik tiek, kiek jos susijusios su ieškinio priimtinumo klausimu, ir antra, ieškovė padengia visas kitas savo ir Tarybos bylinėjimosi išlaidas, patirtas iki ir po minėto sprendimo paskelbimo.“
               
            
                  2.
               
               
                  2018 m. balandžio 11 d. Sprendimo H / Taryba (T-271/10 RENV, EU:T:2018:180) rezoliucinės dalies 2 punktą išdėstyti taip:
                  „Taryba padengia savo pačios ir H bylinėjimosi išlaidas, patirtas iki 2016 m. liepos 19 d. Sprendimo H / Taryba ir Komisija (C-455/14 P, EU:C:2016:569) paskelbimo, tik tiek, kiek jos susijusios su ieškinio priimtinumo klausimu. H padengia visas kitas savo ir Tarybos bylinėjimosi išlaidas, patirtas iki ir po minėto sprendimo paskelbimo.“
               
            
                  3.
               
               
                  H ir Taryba padengia kiekviena savo bylinėjimosi išlaidas, susijusias su šiuo prašymu.
               
            
         (1)  OL C 221, 2010 8 14.